cyanic-selkie/wikianc huggingface dataset:
Φέλιξ Κούλοφ
Συμμετοχή στην Κιργιζική πολιτική μετά το 2005
Ο πρόεδρος Μπακίγιεφ επαναπρότεινε τον Κούλοφ την επόμενη μέρα, δεδομένου ότι το νέο σύνταγμα επιτρέπει στον ίδιο υποψήφιο να παρουσιαστεί τρεις φορές. Η Συνταγματική Επιτροπή του Κοινοβουλίου της Κιργιζίας απεφάνθη στις 22 Ιανουαρίου 2007 ότι ο Μπακίγιεφ δεν θα μπορούσε να επαναπροτείνει τον Κούλοφ επειδή παραβίασε το Σύνταγμα. Ο πρόεδρος της επιτροπής Ισχάκ Μασαλίγιεφ είπε στον Μπακίγιεφ να υποδείξει κάποιον άλλο. Ο Μίρζα Καπάροφ, απεσταλμένος του Μπακίγιεφ προς το Κοινοβούλιο, διαφώνησε, λέγοντας στους βουλευτές: "Πρέπει επίσης να αναφερθούμε στον συνταγματικό νόμο για την κυβέρνηση, ο οποίος λέει ότι ο πρόεδρος έχει το δικαίωμα να υποβάλει την υποψηφιότητα τρεις φορές. Αν το Τζοργκόρκου Κενές απορρίψει την επιλογή του τρεις φορές, γνωρίζετε όλες τις συνέπειες. Όλα αυτά είναι σαφώς γραμμένα σε αυτόν τον νόμο."
Μετά την υποψηφιότητα του Κούλοφ να αποτυγχάνει για δεύτερη φορά στις 26 Ιανουαρίου, ο πρόεδρος όρισε τον υπουργό Γεωργίας Αζίμ Ισαμπέκοφ, στενό συνεργάτη του και πρώην αναπληρωτή επικεφαλής της Προεδρικής Διοίκησης, στις 26 Ιανουαρίου 2007.
Τον Φεβρουάριο, ο Κούλοφ εντάχθηκε σε ομάδα αντιπολίτευσης, το Ενωμένο Μέτωπο για ένα Άξιο Μέλλον για τη Κιργιζία, το οποίο ζήτησε πρόωρες προεδρικές εκλογές. Ως ηγέτης της ομάδας, υποστήριξε επίσης την ιδέα της ίδρυσης μιας συνομοσπονδίας με τη Ρωσία.
Οι διαμαρτυρίες κατά του Μπακίγιεφ από τις 11 Απριλίου έως τις 19 Απριλίου 2007 κορυφώθηκαν με συγκρούσεις μεταξύ διαδηλωτών και αστυνομίας και ο Κούλοφ ανακρίθηκε σε σχέση με τις συγκρούσεις στις 21 Απριλίου, αφού αρχικά αρνήθηκε να εμφανιστεί για ανάκριση την προηγούμενη ημέρα. Ο Κούλοφ κατηγόρησε τις αρχές για τις συγκρούσεις. Την 1η Αυγούστου 2007, ο Κούλοφ κατηγορήθηκε ότι δημιούργησε δημόσια διαταραχή σε σχέση με τις συγκρούσεις.
Εξωτερικοί σύνδεσμοι
Κατηγορία:Πρωθυπουργοί της Κιργιζίας
Ο Άγιος (τηλεοπτική σειρά)
right|thumb|Ο Ρότζερ Μουρ με τον Ερλ Γκρην στον `Αγιο. Ο Άγιος (The Saint) ήταν Βρετανική τηλεοπτική σειρά μυστηρίου (αστυνομικής υφής), με κεντρικό πρωταγωνιστή το χαρακτήρα Simon Templar, τον οποίο υποδυόταν ο ηθοποιός Ρότζερ Μουρ. Η εκπομπή, παραγωγής της εταιρείας I.T.C., διήρκεσε από το 1962 έως το 1969 (μέχρι το 1967 ασπρόμαυρη και μετά έγχρωμη), με 118 επεισόδια, κάτι που την κατέστησε (μαζί με τη σειρά The Avengers) τη μακροβιότερη σειρά του είδους της στην ιστορία της βρετανικής τηλεοράσεως, γνωρίζοντας σημαντική επιτυχία. Η σειρά ήταν βασισμένη σε έργο του λογοτέχνη Λέσλι Τσαρτέρις, από τη δεκαετία του 1920.
Σύμφωνα με την υπόθεση, ο ιδιωτικός ντετέκτιβ Simon Templar, στην προσπάθειά του να συνδράμει τον αγώνα κατά του εγκλήματος, συχνά χρησιμοποιεί μεθόδους που αντίκεινται στο νόμο, προκαλώντας έτσι την οργή του επικεφαλής επιθεωρητή της αστυνομίας, Claud Eustace Teal.
Παραπομπές
Αγιος Ο
Βοβλάντα
Το Βοβλάντα (επίσης, Βαβάντα, Βαβλάντα, και Βοβάντα) είναι ένα χωριό στην επαρχία Αστάρα του νοτιοανατολικού Αζερμπαϊτζάν. Το χωριό αποτελεί μέρος του δήμου Λομίν. Το Βοβλάντα είναι μια πόλη στο νότιο μέρος της χώρας, με απόσταση περίπου 145 μίλια (233 χιλιόμετρα) νοτιοδυτικά του Μπακού, την πρωτεύουσα της χώρας.
Παραπομπές
Κατηγορία:Κατοικημένες περιοχές στην Επαρχία Αστάρα Κατηγορία:Χωριά του Αζερμπαϊτζάν
Ρικ Μπάρι
Ο Ρίτσαρντ Φράνσις Ντένις Μπάρι (Richard Francis Dennis Barry III, γεννήθηκε 28 Μαρτίου 1944) είναι Αμερικανός επαγγελματίας πρώην καλαθοσφαιριστής, που πρωταγωνίστησε στην Εθνική Συλλογική Αθλητική Ένωση (NCAA), στην Αμερικανική Ένωση Μπάσκετ (ABA) και στην Εθνική Ένωση Μπάσκετ (NBA).
Αναγνωρίζεται μεταξύ των πιο παραγωγικών σκόρερ στην ιστορία του μπάσκετ. Είναι ο μόνος που πρώτευσε στο NCAA, στο ABA και στο NBA σε πόντους ανά παιχνίδι σε μια σεζόν. Είναι ο πρώτος σκόρερ όλων των εποχών στο ΑΒΑ στην κανονική περίοδο (30,5 πόντοι ανά παιχνίδι) και στη μετά τη σεζόν (33,5), ενώ οι 36,3 πόντους του ανά παιχνίδι είναι οι περισσότεροι στην ιστορία των Τελικών του ΝΒΑ. Ένας από τους μόλις τέσσερις παίκτες που είναι μέρος μιας ομάδας πρωταθλήματος και στα δύο πρωταθλήματα, θεωρείται ως ένας από τους καλύτερους σμολ φόργουορντ της ιστορίας. Συμπεριλήφθηκε στις επετειακές επιλογές των 50 και 75 χρόνων του πρωταθλήματος.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές του NBA Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές Χιούστον Ρόκετς Κατηγορία:Καλαθοσφαιριστές Μπρούκλιν Νετς Κατηγορία:Καλαθοσφαιριστές Γκόλντεν Στέιτ Ουόριορς Κατηγορία:Καλαθοσφαιριστές Φιλαδέλφεια 76ers Κατηγορία:Καλαθοσφαιριστές All-Star Game (NBA) Κατηγορία:Εισαχθέντες στο Naismith Memorial Basketball Hall of Fame Κατηγορία:Σμολ φόργουορντ
Σουίτσι Γιόσιντα
Ο Σουίτσι Γιόσιντα (ιαπωνικά: 吉田 修一, Γιόσιντα Σουίτσι) (γεν.14 Σεπτεμβρίου 1968), είναι Ιάπωνας συγγραφέας μυθιστορημάτων.
Βραβεία και διακρίσεις
Λόγω των διαφόρων λογοτεχνικών βραβείων που έχει αποσπάσει κατά καιρούς τόσο από κρατικούς και λογοτεχνικούς φορείς όσο και από το ίδιο το αναγνωστικό κοινό, ο Γιόσιντα θεωρήθηκε συγγραφέας crossover, όπως έχουν θεωρηθεί και η Έιμι Γιαμάντα και ο Μασαχίκο Σιμάντα αντίστοιχα. Το 2003, ο Γιόσιντα έγραψε τους στίχους για το τραγούδι Great Escape το οποίο έχει συμπεριληφθεί στο άλμπουμ του Τομογιάσου Χοτέι με τίτλο Doberman. Το μυθιστόρημά του Γιόσιντα Akunin το οποίο εκδόθηκε το 2007 κατάφερε να αποσπάσει το βραβείο Osaragi Jiro καθώς και το Βραβείο Mainichi Publishing Culture.
Ουνούζ
Το Ουνούζ είναι ένα χωριό στην επαρχία Αστάρα του Αζερμπαϊτζάν. Βρίσκεται στο νοτιοανατολικό μέρος της χώρας, κοντά στα σύνορα με το Ιράν.
Παραπομπές
Κατηγορία:Κατοικημένες περιοχές στην Επαρχία Αστάρα
Μαργαρίτα (αποσαφήνιση)
Με το όνομα αυτό υπάρχουν οι κάτωθι:
Τσέλσι Κλίντον
Η Τσέλσι Βικτώρια Κλίντον (Chelsea Victoria Clinton ; 27 Φεβρουαρίου 1980) είναι Αμερικανίδα συγγραφέας και υπέρμαχος της παγκόσμιας υγείας. Είναι το μοναχοπαίδι του πρώην Προέδρου των ΗΠΑ Μπιλ Κλίντον και της Χίλαρι Κλίντον, πρώην υπουργού εξωτερικών των ΗΠΑ και υποψήφιας για τις προεδρικές εκλογές το 2016. Εργάστηκε ως ειδική ανταποκρίτρια για το NBC News από το 2011 έως το 2014 και πλέον συνεργάζεται με το Ίδρυμα Κλίντον και την Παγκόσμια Πρωτοβουλία Κλίντον, στα οποία διαδραματίζει εξέχοντα ρόλο και συμμετέχει στο διοικητικό συμβούλιο.
Η Κλίντον γεννήθηκε στο Αρκάνσας, κατά την πρώτη θητεία του πατέρα της ως κυβερνήτης. Φοίτησε σε δημόσια σχολεία μέχρι την στιγμή που ο πατέρας της εκλέχθηκε πρόεδρος και η οικογένεια μετακόμισε στον Λευκό Οίκο, όπου η Κλίντον ξεκίνησε να φοιτά στο ιδιωτικό σχολείο Sidwell Friends School. Πήρε πτυχίο από το Πανεπιστήμιο του Στάνφορντ και μεταπτυχιακά από το Πανεπιστήμιο της Οξφόρδης και το Πανεπιστήμιο Κολούμπια ενώ το 2014 έλαβε το διδακτορικό της πάνω στην φιλοσοφία στις διεθνείς σχέσεις από το Πανεπιστήμιο της Οξφόρδης. Το 2010 παντρεύτηκε τον τραπεζίτη Μαρκ Μεζβίνσκι και έχουν αποκτήσει μια κόρη και δυο γιους.
Το 2007 και το 2008 η Κλίντον έκανε μια εκτεταμένη εκστρατεία σε αμερικάνικα πανεπιστήμια για την υποψηφιότητα της μητέρας της για το προεδρικό χρίσμα των Δημοκρατικών και την προλόγισε στο Συνέδριο των Δημοκρατικών το 2008. Ανέλαβε παρόμοιο ρόλο στην προεκλογική εκστρατεία της μητέρας της για τις προεδρικές εκλογές του 2016, κάνοντας περισσότερες από 200 εμφανίσεις ως αντικαταστάτριά της και προλογίζοντάς την ξανά στο Συνέδριο των Δημοκρατικών το 2016.
Η Κλίντον έχει γράψει παιδικά μη-μυθοπλαστικά βιβλία που έχουν γίνει best-seller αλλά και ένα επιστημονικό βιβλίο για ενήλικες σχετικά με την παγκόσμια πολιτική υγείας. Έχει επίσης γράψει άρθρα που έχουν δημοσιευτεί σε μεγάλα μέσα ενημέρωσης. Έχει λάβει πολυάριθμα βραβεία και τιμητικές διακρίσεις.
Η Κλίντον έχει εργαστεί για τις McKinsey & Company και Avenue Capital Group και στο Πανεπιστήμιο της Νέας Υόρκης ενώ είναι μέλος πολλών διοικητικών συμβουλίων, συμπεριλαμβανομένων αυτών στο School of American Ballet, Clinton Foundation, Clinton Global Initiative, Common Sense Media, Weill Cornell Medical College και IAC/InterActiveCorp.
Βραβεία και τιμητικές διακρίσεις
Η Κλίντον έχει λάβει βραβεία και τιμητικές διακρίσεις, μεταξύ των οποίων :
Σιμάλ
Το Σιμάλ είναι ένα χωριό στην επαρχία Χατσμάζ του βορειοανατολικού Αζερμπαϊτζάν. Το χωριό αποτελεί μέρος του δήμου Ναμπράν.
Παραπομπές
Κατηγορία:Κατοικημένες περιοχές στην Επαρχία Χατσμάζ Κατηγορία:Χωριά του Αζερμπαϊτζάν
Skyfall (τραγούδι)
Το Skyfall είναι ένα τραγούδι της Αγγλίδας ποπ τραγουδίστριας Adele, το οποίο χρησιμοποιήθηκε ως θέμα της ομώνυμης ταινίας της σειράς James Bond, το 2012. Την ίδια χρονιά κυκλοφόρησε και σε single, το οποίο έτυχε μεγάλης εισπρακτικής επιτυχίας, μπαίνοντας σε πολλά chart παγκοσμίως, και σε μερικά εξ αυτών έφτασε το νούμερο 1, όπως στα βελγικά, στα γαλλικά, στα ελληνικά, στα ουγγρικά, στα ιταλικά, στα ελβετικά και σε άλλα. Στις ΗΠΑ και στην Ιταλία, έγινε 2 φορές πλατινένιο και στον Καναδά 4.
Οι κριτικές που ακολούθησαν την πρώτη του κυκλοφορία ήταν κι αυτές θετικές. Επίσης, το τραγούδι έγινε το πρώτο της σειράς του James Bond, που κέρδισε Χρυσή Σφαίρα, Όσκαρ Καλύτερου Πρωτότυπου Τραγουδιού και BRIT Award. Ωστόσο, κέρδισε και Grammy Καλύτερου Τραγουδιού για Οπτικό Μέσο. Το κομμάτι, ερμηνεύθηκε για πρώτη φορά ζωντανά στην 85η τελετή της Αμερικανικής Ακαδημίας.
Εξωτερικοί σύνδεσμοι
Κατηγορία:Τραγούδια του 2012 Κατηγορία:Τραγούδια της Αντέλ Κατηγορία:Τραγούδια βραβευμένα με Όσκαρ Καλύτερου Πρωτότυπου Τραγουδιού Κατηγορία:Singles του 2012 Κατηγορία:Τραγούδια γραμμένα για ταινίες
Φραγκίσκη Μαγδαληνή της Ορλεάνης
Η Φραγκίσκη Μαγδαληνή της Ορλεάνης (Françoise-Madeleine d'Orléans, 13 Οκτωβρίου 1648 - 14 Ιανουαρίου 1664) γεννήθηκε πριγκίπισσα της Γαλλίας και ήταν δούκισσα της Σαβοΐας ως η πρώτη σύζυγος του Καρόλου Εμμανουήλ Β΄. Ήταν πρώτη ξαδέρφη του Λουδοβίκου ΙΔ΄ της Γαλλίας, καθώς και του συζύγου της. Πέθανε άτεκνη στην ηλικία των 15.
Ζωή
Η Φραγκίσκη Μαγδαληνή γεννήθηκε στο Ανάκτορο Σαιν-Ζερμαίν-αν-Λαι έξω από το Παρίσι το 1648. Ήταν η τέταρτη κόρη (3η από τον 2ο γάμο) τού Γκαστόν της Γαλλίας, Δούκα της Ορλεάνης, από τη δεύτερη σύζυγό του Μαργαρίτα της Λωρραίνης. Από τη γέννησή της, ονομάστηκε Δεσποινίς των Βαλουά. Ήταν η αγαπημένη αδελφή της Άννας Μαρίας Λουίζας, μιας από τις μεγαλύτερες και διασημότερες κληρονόμους της ιστορίας. Μεγάλωσε μαζί με τις αδερφές της και τη Λουίζ ντε Λα Βαλλιέρ, μελλοντική ερωμένη του Λουδοβίκου ΙΔ΄. Κατοικούσε στο Κάστρο του Μπλουά. Ο πατέρας της πέθανε το 1660 και η μητέρα της παρέμεινε άγαμη.
Κάτω από την επιρροή της εκ πατρός θείας της Χριστίνας Μαρίας, αρραβωνιάστηκε τον πρώτο της ξάδερφο, τον Κάρολο Εμμανουήλ Β΄ της Σαβοΐας. Η Χριστίνα Μαρία την είχε επιλέξει καθώς ήθελε να διατηρήσει την εξουσία και την επιρροή της στην κυβέρνηση αφού προηγουμένως ήταν αντιβασίλισσα του γιου της από το 1637. Η ένωση αυτή εγκρίθηκε από τον Καρδινάλιο Μαζαρέν ο οποίος είχε προηγουμένως απορρίψει τη Μαρία Ιωάννα Βαπτιστή της Σαβοΐας, μια άλλη υποψήφια για τον Κάρολο Εμμανουήλ Β΄. Η Φραγκίσκη Μαγδαληνή αποδείχθηκε κατάλληλα υπάκουη και προτιμήθηκε από τη Μαρία Ιωάννα.
Η Φραγκίσκη Μαγδαληνή παντρεύτηκε τον Δούκα της Σαβοΐας δι' αντιπροσώπου στο Παλάτι του Λούβρου στις 4 Μαρτίου 1663. Το ζευγάρι συναντήθηκε για πρώτη φορά στο Αννεσύ στις 3 Απριλίου 1663 όπου παντρεύτηκαν επίσημα. Το ζευγάρι ταξίδεψε στο Τορίνο, πρωτεύουσα της Σαβοΐας, όπου έφθασε στις 15 Ιουνίου 1663. Εκεί ήταν γνωστή ως Φραντσέσκα Μανταλένα της Ορλεάνης.
Η Δούκισσα πέθανε σύντομα στις 14 Ιανουαρίου 1664 στο Βασιλικό Παλάτι του Τορίνο, αφήνοντας τον σύζυγό της χωρίς κληρονόμο. Τότε θάφτηκε στον Καθεδρικό Ναό του Τορίνο όπου μένει σήμερα. Ο σύζυγός της, θλιμμένος, διέταξε μια πλούσια κηδεία. Μετά το θάνατο της Φραγκίσκης Μαγδαληνής, ο Λουδοβίκος ΙΔ΄ προσπάθησε να παντρέψει την Άννα Μαρία Λουίζα με τον Κάρολο Εμμανουήλ, ο οποίος αρνήθηκε. Αργότερα παντρεύτηκε τη Μαρία Ιωάννα Βαπτιστή της Σαβοΐας από την οποία είχε ένα γιο.
Εξωτερικοί σύνδεσμοι
Κατηγορία:Πριγκίπισσες της Γαλλίας Κατηγορία:Δούκισσες της Σαβοΐας
De Beers
Ο Όμιλος Εταιρειών De Beers είναι διεθνής όμιλος εταιρειών που δραστηριόποιηται στην εξόρυξη, επεξεργασία, εμπορία και πώληση διαμαντιών. Οι βασικές χώρες που δραστηριοποιήται στην εξόρυξη διαμαντιών είναι η Νότια Αφρική, η Ναμίμπια, η Μποτσουάνα και ο Καναδάς. Η Ντε Μπιρς μέχρι και τις άρχες του 21ου αιώνα ήλεγχε το 80% της παγκόσμιας αγοράς διαμαντιών.
Ιστορία
Το όνομα "Ντε Μπιρς" προέρχεται από δύο Ολλανδούς αδερφούς αποίκους,τον Ντιεντερίκ Αρνόλντους Ντε Μπιρ (1825 – 1878) και τον Νίκολας Γιοχάνες Ντε Μπιρ (1830 – 1883), που ήταν ιδιοκτητές μιας Νοτιαφρικανικής φάρμας, της "Βουρουιτζίχτ" που ήταν κοντά στο Ζαντφοντείν, της περιφέρειας Μπόσοφ του Ελεύθερου Κράτους της Όραγγης. Μετά την ανακάλυψη διαμαντιών στη γη τους, και τις αυξανόμενες απαιτήσεις της Βρετανικής κυβέρνησης, ανάγκασε τους αδερφούς Ντε Μπιρ να πουλήσουν την φάρμα τους στον εμπόρο Αλφρέντ Τζόνσον Εμπντεν (1820–1908) στις 31 Ιουλίου 1871, για το ποσό των 6.600 λιρών. Η φάρμα Βουρουίτζιχτ θα γίνει ο τόπος της Μεγάλης Τρύπας (The Big Hole) και το ορυχείο Ντι Μπιρς από τα επιτυχημένα αδαμαντορυχεία της Νότιας Αφρικής. Η Εταιρεία Ντε Μπιρ ιδρύθηκε απο τον Βρετανό επιχειρηματία Σέσιλ Ρόουντς το 1888, και χρηματοδότηθηκε από τον Νοτιοαφρικανό μεγιστάνα διαμαντιών Αλφρέντ Μπέιτ και την Βρετανική τράπεζα Ρότσιλντ. Το 1926,ο Ερνέστ Οπενχάιμερ,ένας Βρετανός μετάναστης και μετέπειτα Νοτιοαφρικανός.(που νωρίτερα είχε ιδρύσει την εταιρεία "Αγγλο-Αμέρικαν" μαζί με την Αμερικανική Επενδυτική Τζ.Π Μόργκαν), θα μετεχει στην διοικηση της Ντε Μπιρς, και επειτα θα αγόρασει και την πλειοψηφία των μετοχών. Απο το 1930 και μέχρι τις άρχες του 2000 η οικογένεια Οπενχάιμερ θα δημιουργήσει ένα μονοπωλιακό καθεστώς σε διεθνές επίπεδο στην αγορά διαμαντιών, ελεγχόντας την προσφορά και την ζητήση και κρατώντας την αξία των διαμαντιών σε σταθερά επίπεδα.
πηγές
κατηγορία:Επιχειρήσεις του Ηνωμένου Βασιλείου
Συμμετοχή του Βελγίου στους Ευρωπαϊκούς Αγώνες 2019
Παραπομπές
Βέλγιο
Χινκάλι
μικρογραφία| Ταψί με χινκάλι, [[Πέπερι το μέλαν|(το μαύρο πιπέρι χρησιμοποιείται συνήθως για καρύκευμα).]] Το χινκάλι (ხინკალი khink'ali), είναι ένα πολύ δημοφιλές ζυμαρικό στη γεωργιανή κουζίνα. Είναι φτιαγμένο από τυλιγμένα κομμάτια ζύμης, γεμιστά με κρέας και μπαχαρικά.
Συστατικά
Τα γεμίσματα του χινκάλι ποικίλλουν ανάλογα με την περιοχή. Η αρχική συνταγή, το λεγόμενο χεβσούρλι, αποτελούταν μόνο από κιμά (αρνίσιο ή μοσχαρίσιο και χοιρινό ανάμεικτο), κρεμμύδια, τσίλι, αλάτι και κύμινο. Ωστόσο, η σύγχρονη συνταγή που χρησιμοποιείται κυρίως στις αστικές περιοχές της Γεωργίας, το λεγόμενο καλακούρι, χρησιμοποιεί βότανα όπως μαϊντανό και κόλιανδρο. Στη θέση του κρέατος μπορούν να χρησιμοποιηθούν μανιτάρια, πατάτες ή τυριά.
Εθιμοτυπία
Το χινκάλι τρώγεται σκέτο ή με αλεσμένο μαύρο πιπέρι. Το κρέας τοποθετείται άψητο αρχικά στην ζύμη, ώστε όταν ψηθεί, τα ζουμιά του κρέατος παγιδεύονται μέσα στο ζυμαρικό. Για να γίνει πιο ζουμερό το χινκάλι, συνήθως προστίθεται ζεστό νερό ή ζωμός στον κιμά. Το Χινκάλι συνήθως, καταναλώνεται πρώτα ρουφώντας τα ζουμιά που περιέχει το ζυμαρικό, προκειμένου να αποφευχθεί το σκάσιμο του ζυμαρικού. Η κορυφή, όπου συναντώνται οι πιέτες, είναι σκληρή, και βάση της παράδοσης δεν τρώγεται, αλλά πετιέται στο πιάτο, ώστε οι καταναλωτές να μπορούν να μετρήσουν πόσα χινκάλι έχουν καταναλώσει. Στη Γεωργία, αυτή η κορυφή ονομάζεται kudi (γεωργιανά : კუდი, "ουρά") ή k'uch'i (Γεωργιανά: კუჭი, "στομάχι").
Υπάρχει μια ευρέως διαδεδομένη εθιμοτυπία στη Γεωργία να χρησιμοποιεί κανείς μόνο τα χέρια του για να καταναλώσει αυτά τα ζυμαρικά. Η χρήση σκευών, όπως το πιρούνι, θεωρείται λανθασμένη ή παιδική. Αυτό συμβαίνει επειδή ο χυμός είναι ένα σημαντικό μέρος του χινκάλι. Χρησιμοποιώντας ένα πιρούνι θα σκάσει το χινκάλι και ο χυμός θα χυθεί.
Περιφέρειες
Οι πόλεις Dusheti, Pasanauri και Μτσχέτα είναι ιδιαίτερα γνωστές για το χινκάλι τους.
Γεώργιος Κατσίνας
Ο Γεώργιος Κατσίνας ήταν Έλληνας πολιτικός.
Βιογραφικά στοιχεία
Ήταν γιος του Λουκά Κατσίνα και καταγόταν από την Θήβα. Δίδυμος αδερφός του ήταν ο Δημήτριος Κατσίνας. Εξελέγη πρώτη φορά βουλευτής Θηβών το 1907 στη θέση του αποβιώσαντος βουλευτή Γεώργιου Πετούση.
Παραπομπές
Κατηγορία:Βουλευτές Θηβών
Αυξέντιος Αυξεντίου
Ο Αυξέντιος Αυξεντίου (ή Αυξέντης Αυξεντίου) είναι Ελληνοκύπριος οικονομολόγος και πολιτικός. Διετέλεσε Υπουργός Οικονομικών της Κύπρου.
Βιογραφικά στοιχεία
Αρχικά εργάστηκε σε διάφορες θέσεις στο συγκρότημα των εταιρειών της Ελληνικής Μεταλλευτικής Εταιρείας. Το 1962 ξεκίνησε να εργάζεται στο Υπουργείο Οικονομικών. Προήχθη διαδοχικά στις θέσεις του Ανώτερου και Πρώτου Οικονομικού Λειτουργού. Την περίοδο 1972-1979 διετέλεσε γενικός διευθυντής του Υπουργείου Οικονομικών.
Ήταν νυμφευμένος με τη Στέλλα, το γένος Βανέζη και έχει ένα υιό και μια κόρη.
Επαγγελματική και Πολιτική διαδρομή
Την 1η Νοεμβρίου 1979 διορίστηκε Υπουργός Οικονομικών στην Κυβέρνηση Σπύρου Κυπριανού 1978, θέση στην οποία παρέμεινε έως την 19 Απριλίου 1982. Ακολούθως διορίστηκε διοικητής της Κεντρικής Τράπεζας Κύπρου. Η θητεία του διήρκεσε από το 1982 έως το 2002.
Άλλες δραστηριότητες
Αποτελεί μέλος του Ιδρύματος Νέμιτσας.
Πηγές
Κατηγορία:Υπουργοί Οικονομικών (Κύπρος) Κατηγορία:Κύπριοι οικονομολόγοι Κατηγορία:Κυβέρνηση Σπύρου Κυπριανού 1978
Άφσλεϊτνταϊκ
Το Άφσλεϊτνταϊκ (ολλανδικά: Afsluitdijk, μτφ. «φράγμα κλεισίματος») είναι φράγμα στην Ολλανδία που χωρίζει το Άισελμεερ από την Βόρεια Θάλασσα.
Μετά τις πλημμύρες του 1916 αποφασίστηκε η κατασκευή του αναχώματος Άφσλεϊτνταϊκ μήκους 32 χλμ (πάνω από το οποίο περνάει ο αυτοκινητόδρομος Α7) και η δημιουργία αποξηραμένων περιοχών (που σήμερα αποτελούν την νέα επαρχία Φλέβολαντ). Ήταν το πρώτο αντιπλημμυρικό έργο της Ολλανδίας και εγκαινιάστηκε το 1933. Έκτοτε, το Ζέιντερζεε, η "Νότια Θάλασσα", που ήταν ανοικτή προς τη Βόρεια Θάλασσα, απομονώθηκε από την τελευταία και ονομάστηκε Άισελμεερ (ολλανδικά: IJsselmeer).
Παραπομπές
Κατηγορία:Φράγματα της Ολλανδίας Κατηγορία:Βόρεια Ολλανδία Κατηγορία:Επαρχία Φρίσλαντ
Σεμίσι Σίκα
Ο Σεμίσι Σίκα (Sēmisi Kioa Lafu Sika, 31 Ιανουαρίου 1968-) είναι πολιτικός και επιχειρηματίας από τις Τόνγκα, βουλευτής από το 2010 και υπηρέτησε ως υπηρεσιακός πρωθυπουργός της Τόνγκα από τις 12 Σεπτεμβρίου ως τις 8 Οκτωβρίου 2019 έπειτα από τον θάνατο του πρωθυπουργού Ακιλίσι Ποχίβα.
Καμάρι Καλύμνου
Το Καμάρι (επίσημα Καμάριον) είναι πεδινός οικισμός της Καλύμνου στο νομό Δωδεκανήσου σε υψόμετρο 120 μέτρα.
Σεμίσι Σίκα
Σταδιοδρομία και ακτιβισμός
Ο Σίκα είναι ιδιοκτήτης ενός καταστήματος και μιας εταιρείας προμήθειας (κέιτερινγκ). Επί μακρόν υποστηρίζει το δημοκρατικό κίνημα της Τόνγκα. Το 2007, μαζί με άλλα δύο άτομα, ανάμεσα στα οποία και ο αρχηγός του Κινήματος για τα Ανθρώπινα Δικαιώματα και τη Δημοκρατία, Ακιλίσι Ποχίβα, διώχθηκε δικαστικά επειδή ηγήθηκε μιας πορείας διαμαρτυρίας τον Ιούνιο του 2006.
Καμάρι Καλύμνου
Γεωγραφία - Αξιοθέατα
Το Καμάρι βρίσκεται προς τις δυτικές ακτές του νησιού, απέναντι από το νότιο άκρο της νησίδας Τελένδου και είναι κτισμένο ανάμεσα στον Πάνορμο και το παραλιακό τουριστικό θέρετρο Μυρτιές. Απέχει από την Κάλυμνο (Πόθια) 6,5 χλμ. προς τα ΒΔ. και 3 χλμ. από το αεροδρόμιο του νησιού. Διαθέτει ξενοδοχείο, ενοικιαζόμενα δωμάτια και άλλες τουριστικές εγκαταστάσεις. Θρησκευτικό αξιοθέατο της περιοχής είναι στα νοτιοανατολικά του χωριού η Μονή του Αγίου Παντελεήμονα (ιδρύθηκε το 1628) που πανηγυρίζει στις 27 Ιουλίου από τους κατοίκους του νησιού που τον θεωρούν δεύτερο πολιούχο τους. Σύμφωνα με το σχέδιο Καλλικράτης υπάγεται στο Δήμο Καλυμνίων και σύμφωνα με την απογραφή του 2011 έχει πληθυσμό 86 κατοίκους. Ως οικισμός αναγνωρίστηκε για πρώτη φορά το 1971 και προσαρτήθηκε στον τότε στο δήμο Καλυμνίων.
Σεμίσι Σίκα
Πολιτική σταδιοδρομία
Μέλος του Δημοκρατικό Κόμματος των Νησιών της Φιλίας, ο Σίκα εξελέγη βουλευτής στην περιφέρεια Β΄ Τονγκατάπου (Tongatapu 2) έπειτα από τις γενικές εκλογές του 2010. Επανεξελέγη στις εκλογές του 2014 και του 2017.
Ο Σίκα έγινε υπηρεσιακός πρωθυπουργός μετά τον θάνατο του πρωθυπουργού Ακιλίσι Ποχίβα στις 12 Σεπτεμβρίου 2019, υπηρετώντας επί έναν μήνα.
Παραπομπές
Κατηγορία:Πρωθυπουργοί της Τόνγκα
Νικόλαος Βλιάμος
Γεννήθηκε και απεβίωσε στο Νέο Καρλόβασι το 1872 και το 1957 αντίστοιχα. Στην παιδική του ηλικία στερήθηκε τον πατέρα του Γεώργιο Βλιάμο, μεγάλο επιχειρηματία της εποχής. Από την μητέρα του πήρε αυστηρή και επιμελημένη ανατροφή.
Μόρφωση
Ο Βλιάμος τελειώνοντας το γυμνάσιο στο Πυθαγόρειο εγγράφεται στη νομική σχολή στην Αθήνα. Είναι εξαιρετικός φοιτητής και σε νεαρή ηλικία ανακηρύσσεται διδάκτωρ. Έχει το χάρισμα να κερδίζει τον σεβασμό και την απεριόριστη εμπιστοσύνη των συνανθρώπων του. Με σύσταση του στενού του φίλου Δημητρακόπουλου αναχωρεί στην Ευρώπη για ευρύτερες σπουδές. Στην Ελβετία εισάγεται σε σεμινάριο λατινικών σπουδών. Στο Παρίσι σπουδάζει ποινικό δίκαιο. Στο Βερολίνο επί τριετία σπουδάζει Εγκληματολογία και Σωφρονιστική. Συνδέεται με τον διάσημο καθηγητή και ποινικολόγο Φον Λιστ. Είναι γνώστης της Γαλλικής, Γερμανικής, Αγγλικής και Ιταλικής γλώσσας. Μάλιστα στη Γερμανία συνδέεται στενά με τον εκεί μετά εκπαιδευόμενο Ιωάννη Μεταξά.
Στις αρχές του 20ού αιώνα επιστρέφει στην Αθήνα, έχοντας βέβαιη, λόγω των πολλών του προσόντων, την ακαδημαϊκή σταδιοδρομία.
Πολιτική σταδιοδρομία
Κατά την τετραετία 1928-1932 εγκατεστημένος στη Σάμο αναδιοργανώνει τις πολιτικές του δυνάμεις και βρίσκεται πάλι στις τάξεις του Λαϊκού Κόμματος. Συνεχώς εκλέγεται βουλευτής στις εκλογές του 1932, 1933, 1935 και 1936 μέχρι της 4ης Αυγούστου.
Συνεισφορά στη Σάμο
Ο Νικόλαος Βλιάμος εργάζεται για την επίλυση πάρα πολλών ζητημάτων του τόπου. Είναι ο πρώτος που ρίχνει την ιδέα ίδρυσης του αεροδρομίου στη Σάμο και αγωνίζεται για τον σκοπό αυτό με όλες του τις δυνάμεις προσπαθώντας να προωθήσει το θέμα, επισκεπτόμενος τους πάντες για βοήθεια. Επιπρόσθετα έπειτα από δικές του προσπάθειες και αγώνες, ιδρύεται με τον αναγκαστικό νόμο 6085/1934 «Περί oργανώσεως της Οινοπαραγωγής Σάμου» η Ένωση Οινοποιητικών Συνεταιρισμών Σάμου ως αυτόνομος οργανισμός του τόπου.
Βιβλιογραφία
Κατηγορία:Βουλευτές Σάμου
Κάστρο της Μιχάρου
Το Κάστρο της Μιχάρου (三春城, Miharu-jō) είναι Ιαπωνικό κάστρο χτισμένο σε λόφο, βρίσκεται στην πόλη Μιχάρου, στην περιοχή Ταμούρα, στο νομό Φουκουσίμα, στη νότια περιοχή του Τοχόκου της Ιαπωνίας. Ονομάζεται επίσης κάστρο Μαϊζούρου (舞鶴城). Χτισμένο το 1543, το κάστρο και ο περιβάλλων χώρος συντηρείται από την Ιαπωνική κυβέρνηση ως δημόσιο πάρκο. Χτίστηκε στην περίοδο Σενγκόκου και καταλήφθηκε από μία διαδοχή από νταϊμιό του τομέα Μιχάρου υπό το σογκουνάτο Τοκουγκάβα της περιόδου Έντο. Ο χώρος είναι τώρα ένα δημόσιο πάρκο ιδιαίτερα γνωστό για τη σακούρα του.
Ιστορικό
Το κάστρο της Μιχάρου βρίσκεται στο λόφο Σιρογιάμα ύψους 407 μέτρων στα όρη Αμπουκούμα κοντά στο κέντρο της σημερινής νομαρχίας Φουκουσίμα και διοικεί ένα σημείο διέλευσης της διαδρομής βορρά-νότου που συνδέει τη Σιρακάβα με την Κοριγιάμα και τη διαδρομή ανατολής-δύσης μεταξύ Άιζου-Βακαμάτσου και τις περιοχές Σόμα στην ανατολική ακτή. Η οχύρωση βρίσκεται σε ένα πλάτωμα σχήματος L που βρίσκεται περίπου 80 μέτρα πάνω από την πλαγιά του λόφου. Ο πάνω περίβολος ήταν η τοποθεσία κατοικίας του άρχοντα, και ο κάτω περίβολος περιείχε ένα τριώροφο ντόντζον. Κατά μήκος του κάτω μισού του λόφου εκτείνεται μια κορυφογραμμή από όλες τις πλευρές και περιείχε δευτερεύοντες περιβόλους. Η περιοχή του κάστρου ήταν πολύ συμπαγής.
Ιστορία
Η ακριβής ημερομηνία ίδρυσης του Κάστρου Μιχάρου είναι άγνωστη, αλλά κατασκευάστηκε από τον Ταμούρα Γιοσιάκι γύρω στο 1504 μ.Χ. Η φυλή Ταμούρα ισχυρίστηκε ότι κατάγεται από τον στρατηγό της περιόδου Χεϊάν Σακανόυε Ταμουραμάρο, που κατέκτησε αυτή την περιοχή από τους Εμίσι, επομένως η προέλευση των οχυρώσεων μπορεί να είναι πολύ παλαιότερη. Την εποχή της περιόδου Μουρομάτσι, η φυλή Ταμούρα είχε παρακμάσει και η περιοχή Μιχάρου μοιράστηκε μεταξύ πολλών ανταγωνιστικών μικρών πολέμαρχων. Αν και ο Ταμούρα Γιοσιάκι ήταν επιθετικός στην προσπάθειά του να επιτεθεί στους γείτονές του και να επεκτείνει τις εκμεταλλεύσεις της φυλής Ταμούρα, η θέση του απειλήθηκε από την αυξανόμενη δύναμη της φυλής Ντάτε στα βόρεια, της φυλής Ασίνα στα δυτικά και της φυλής Σόμα στα ανατολικά.
Η φυλή Ταμούρα επέλεξε να συμμαχήσει με τη φυλή Ντάτε. Ο εγγονός του Γιοσιάκι, Ταμούρα Κιγιοάκι, έστειλε την κόρη του Γιοσιχίμε (1568-1653) ως επίσημη σύζυγο στον Ντάτε Μασαμούνε. Ωστόσο, μετά το θάνατο του Κιγιοάκι η κατάσταση μέσα στη φυλή Ταμούρα έγινε αδύναμη. Όταν ο Ντάτε Μασαμούνευποτάχθηκε στον Τογιοτόμι Χιντεγιόσι στην Πολιορκία της Ονταβάρα (1590), δεν επέτρεψε σε κανένα μέλος της φυλής Ταμούρα να τον συνοδεύσει. Ως αποτέλεσμα, τα εδάφη τους κηρύχθηκαν κεκτημένα και προσαρτήθηκαν από τη φυλή Ντάτε. Ωστόσο, ο Ντάτε Μασαμούνε αναγκάστηκε να εγκαταλείψει τις κτήσεις του στη σημερινή Φουκουσίμα από τον Χιντεγιόσι το επόμενο έτος. Ο Χιντεγιόσι έδωσε τα εδάφη στον Γκάμο Ουτζισάτο, ο οποίος στη συνέχεια ξεκίνησε ένα πρόγραμμα εκσυγχρονισμού των μεγάλων κάστρων της επικράτειάς του με χαρακτηριστικά όπως πέτρινους τοίχους και συνδυασμένες πύλες. Μαζί με το κάστρο Νιχονμάτσου και το κάστρο Ιναβασίρο, το κάστρο Μιχάρου εκσυγχρονίστηκε επίσης.
Τρέχουσα κατάσταση
Μετά την επανάσταση του Μεϊτζί, όλες οι υπόλοιπες δομές του κάστρου αφαιρέθηκαν, εκτός από την κύρια πύλη (Πύλη Χάνκο) του σχολείου χαν. Το Χάνκο ήταν σχολείο που είχε ιδρυθεί από τη φυλή Ταμούρα. Το σχήμα των χωμάτινων επάλξεων παραμένει σε μεγάλο βαθμό και η περιοχή χρησιμοποιείται ως δημόσιο πάρκο που φημίζεται για τα δέντρα σακούρα του την άνοιξη. Το κάστρο συμπεριλήφθηκε ως ένα από τα συνεχιζόμενα κορυφαία 100 ιαπωνικά κάστρα το 2017.
Βιβλιογραφία
Μιχαρου Κατηγορία:Αξιοθέατα στην Ιαπωνία Κατηγορία:Κτίρια και κατασκευές στην Ιαπωνία
Τάγης
Μύθος
Ο μύθος του Τάγητος κυκλοφορεί σε πολλές εκδόσεις, εμφανίζεται να βγαίνει μέσα από την γη και κατόπιν να συγκεντρώνει και να διδάσκει τους Ετρούσκους, μερικές φορές αναφέρεται ως εγγονός του Γιούπιτερ. Ο Μάρκος Τύλλιος Κικέρων έγραψε:
"Μια μέρα ενώ η γη της Ταρκυνίας οργωνόταν από τα άροτρα άνοιξε ένα πολύ βαθύ αυλάκι, μεγαλύτερο από τα συνηθισμένα. Σε κάποια στιγμή ξεπήδησε μέσα από το αυλάκι ο Τάγης και άρχισε να μιλά στον κατάπληκτο οδηγό σε Ετρουσκική γλώσσα, είχε κεφάλι μικρού παιδιού αλλά γνώσεις σοφού. Ο οδηγός αποσβολωμένος έβγαλε δυνατές κραυγές με αποτέλεσμα να καλέσει γύρω του όλους τους Ετρούσκους. Ο Τάγης ζήτησε από τον Ετρουσκικό λαό που είχε συγκεντρωθεί σε εκείνο το σημείο να γράψει αυτά που θα τους πει. Ο Τάγης προφήτευσε σημαντικά μελλοντικά γεγονότα θέτοντας τις βάσεις για την επιστήμη της μαντικής, τα γεγονότα αυτά ακολούθησαν άλλα, όταν επαληθεύτηκαν δημιούργησαν την Ετρουσκική Μαθητεία."
Ο Οβίδιος με την σειρά του γράφει ότι την ώρα που ένας Τυρρηνός αγρότης όργωνε το χωράφι είδε τον απέναντι λόφο να μεταμορφώνεται σε άνθρωπο, συγκέντρωσε όλους τους Τυρρηνούς γύρω του και τους είπε τις προφητείες του μέλλοντος. Ο Λυδός έζησε τον 6ο αιώνα μ.Χ., βασίστηκε σε έργα της κλασσικής περιόδου αλλά είναι αρκετά αξιόπιστος σε σχέση με τις πηγές. Η "Ετρουσκική Μαθητεία" βασίστηκε στα "κείμενα των Ετρούσκων", ανάμεσα τους ο τρόπος που έμαθε ο Τυρρηνός στον Τάρχωνα την τέχνη της μαντείας και οι διάλογοι του Τάρχωνα με τον Τάγη. Η γλώσσα ήταν η Τυρρηνική η "αρχαία γλώσσα των Ιταλών" την οποία ο Λυδός δεν γνώριζε, αναγκάστηκε να εργαστεί με μεταφράσεις για να αντλήσει τις πηγές του.
Απεικονήσεις του Τάγη
Οι απεικονίσεις του Τάγη από τους Ετρούσκους είναι σπάνιες, δεν είναι εξακριβωμένη η μορφή του. Πολλές παραστάσεις μορφών που εξετάζουν τα εντόσθια και φοράνε το μαγικό καπέλλο είναι συνηθισμένες αλλά δεν είναι βέβαιο ότι παριστάνουν τον Τάγη, το ίδιο και με τις φτερωτές θεικές μορφές των τάφων της Ταρκυνίας. Οι απεικονίσεις είναι σχεδόν όλες φανταστικές, ο κάθε καλλιτέχνης απεικονίζει τον Τάγη με βάση το προσωπικό του κέρδος. Μια σκηνή σε σφραγίδα του 4ου αιώνα π.Χ. φαίνεται ότι απεικονίζει τον Τάγη, μια γενειοφόρος μορφή πιθανότατα ο Τάρχων σκύβει να ακούσει μια άλλη μορφή χωρίς γενειάδα που βγαίνει από το έδαφος. Σε ένα άλλο χάλκινο αγαλματίδιο του 3ου αιώνα π.Χ. από την Ταρκυνία με μήκος 1.07 πόδια παριστάνει ένα βρέφος να κοιτάζει προς τα πάνω με το πρόσωπο και το βλέμμα ενός ενήλικα.
Πηγές
Κατηγορία:Αρχαία μαντεία Κατηγορία:Ετρουσκική μυθολογία Κατηγορία:Προφήτες
Κατεύθυνση – Σλοβακική Σοσιαλδημοκρατία
Η Κατεύθυνση – Σοσιαλδημοκρατία ( Smer – sociálna demokracia, Smer - SD) είναι ένα σοσιαλδημοκρατικό και αριστερό λαϊκιστικό πολιτικό κόμμα στη Σλοβακία. Αρχηγός του κόμματος είναι ο Ρόμπερτ Φίτσο, ο πρώην Πρωθυπουργός της Σλοβακίας. Ήταν το μεγαλύτερο κόμμα στο Εθνικό Συμβούλιο μετά τις βουλευτικές εκλογές του 2016, αλλά μετά τις εκλογές του 2020 πέρασε στην αντιπολίτευση.
Ίδρυση
Μετά τις Σλοβακικές βουλευτικές εκλογές του 1998, η κυβέρνηση του Βλάντιμιρ Μέτσιαρ έχασε, και Πρωθυπουργός εξελέγη ο Μικουλάς Τζουρίντα. Το κόμμα του, η Σλοβακική Δημοκρατική Συμμαχία, σχημάτισε κυβέρνηση συνεργασίας με τα κόμματα: Κόμμα της Δημοκρατικής Αριστεράς, Κόμμα της Ουγγρικής Κοινότητας και Κόμμα των Πολιτών με Κατανόηση. Το 1999, ο αντιπρόεδρος του Κόμματος της Δημοκρατικής Αριστεράς (ΚΔΑ) Ρόμπερτ Φίτσο, εγκατέλειψε το κόμμα, εκφράζοντας απογοήτευση για τον τρόπο λειτουργίας της κυβέρνησης. Την 8η Νοεμβρίου 1999, ίδρυσε το κόμμα Κατεύθυνση, το οποίο αρχικά χαρακτήρισε ως την "τρίτη οδό". Με την δημοτικότητα του ΚΔΑ να πέφτει ολοένα και περισσότερο, ο Φίτσο δεν ήθελε να συμβεί το ίδιο στο κόμμα του. Γι'αυτό εφάρμοσε μία πολιτική για «καθαρά χέρια», δηλαδή πήρε μέτρα κατά της διαφθοράς. Επιδιώκοντας διαύγεια στα οικονομικά της Κατεύθυνσης, ο Φίτσο δημοσίευσε στο διαδίκτυο τον προϋπολογισμό του κόμματος, τα έσοδα και τα έξοδα. Τόνισε την σημασία του να προέρχονται τα έσοδα από καθαρές πηγές, επειδή έκαστο μέλος πρέπει να εξασφαλίσει τη χρηματοδότησή του, και κάλεσε τους δημοσιογράφους να εξετάσουν τις πηγές, τις δωρεές και τις χορηγίες.
Στις Σλοβακικές βουλευτικές εκλογές του 2002, το κόμμα Κατεύθυνση πήγε πολύ καλά, συγκέντρωσε το 13,46% των ψήφων, κέρδισε τις 25 από τις 150 έδρες και έγινε το τρίτο μεγαλύτερο κόμμα του Εθνικού Συμβουλίου. Αντίθετα, για το Κόμμα Δημοκρατικής Αριστεράς, αυτές οι εκλογές ήταν καταστροφικές. Δεν πήρε καμία έδρα και έμεινε εκτός κοινοβουλίου. Το 2003 το κόμμα Κατεύθυνση μετονομάστηκε σε Κατεύθυνση (Τρίτη Οδός) ( Smer (tretia cesta)). Το 2005, η Κατεύθυνση συγχωνεύθηκε με ένα μέρος του Κόμματος Δημοκρατικής Αριστεράς, που διαλύθηκε το 2004. Συγχωνεύθηκε, επίσης,με την Σοσιαλδημοκρατική Εναλλακτική, ένα μικρό σοσιαλδημοκρατικό κόμμα, και το Σοσιαλδημοκρατικό Κόμμα της Σλοβακίας, που έγινε γνωστό όταν είχε αρχηγό τον Αλεξάντερ Ντούμπτσεκ.
Κυβέρνηση (2006-2010)
Στις Σλοβακικές βουλευτικές εκλογές του 2006, η Κατεύθυνση – Σοσιαλδημοκρατία συγκέντρωσε το 29,1% των ψήφων, κέρδισε τις 50 από τις 150 έδρες και έγινε το μεγαλύτερο κόμμα στο Εθνικό Συμβούλιο. Ο Ρόμπερτ Φίτσο έγινε Πρωθυπουργός και σχημάτισε κυβέρνηση συνεργασίας με το Λαϊκό Κόμμα - Κίνημα για μια Δημοκρατική Σλοβακία (HZDS) και το Σλοβακικό Εθνικό Κόμμα (SNS),  ένα εθνικιστικό κόμμα.
Στις 12 Οκτωβρίου 2006, η Κατεύθυνση αποβλήθηκε προσωρινά από το Ευρωπαϊκό Σοσιαλιστικό ευρωκόμμα. Ο λόγος ήταν η συνεργασία με το εθνικιστικό, ακροδεξιό Σλοβακικό Εθνικό Κόμμα. Το ψήφισμα για την αποβολή παρέπεμψε στη Διακήρυξη του ΕΣΚ του Βερολίνου του 2001: «Για μια σύγχρονη, πλουραλιστική και ανεκτική Ευρώπη, όλα τα κόμματα του ΕΣΚ τηρούν τις ακόλουθες αρχές ... απέχουν από οποιαδήποτε μορφή πολιτικής συμμαχίας ή συνεργασίας οιουδήποτε επιπέδου με οποιοδήποτε πολιτικό κόμμα που υποκινεί ή επιχειρεί να υποδαυλίσει φυλετικές ή εθνικιστικές προκαταλήψεις και μίση». Το ΕΣΚ «δεν μπορεί να δεχθεί ένα μέλος που συμμάχησε με ένα ξενοφοβικό, εθνικιστικό κόμμα». Ο Πρόεδρος του ΕΣΚ δήλωσε ότι είναι «υπερήφανος για αυτήν την ιστορική αποφάση», αν και λυπάται που η Κατεύθυνση αποβλήθηκε. «Τα περισσότερα από τα μέλη μας παραμένουν ακέραια στις αξίες μας, [...] η συμμαχία με την ακροδεξιά είναι απαράδεκτη». Το 2008, η Κατεύθυνση έγινε και πάλι δεκτή στο ΕΣΚ, αφού ο αρχηγός Φίτσο και ο αρχηγός του Σλοβακικού Εθνικού Κόμματος, Γιαν Σλότα, υποσχέθηκαν σε μία επιστολή ότι θα σεβαστούν τις Ευρωπαϊκές αξίες, τα ανθρώπινα δικαιώματα και όλες τις εθνικές μειονότητες.
Αντιπολίτευση (2010-2012)
Στις βουλευτικές εκλογές του 2010, η Κατεύθυνση – Σοσιαλδημοκρατία πλειοψήφησε, συγκέντρωσε το 34,62% των ψήφων και κέρδισε τις 62 από τις 150 έδρες. Όμως οι σύμμαχοι του κόμματος υπέστησαν μεγάλες απώλειες, το Λαϊκό Κόμμα – Κίνημα για μια Δημοκρατική Σλοβακία δεν έφτασε το εκλογικό όριο και έμεινε εκτός του Εθνικού Συμβουλίου, ενώ το Σλοβακικό Εθνικό Κόμμα έχασε τις μισές έδρες του. Ο Φίτσο αναφερόμενος στις 62 έδρες που κέρδισε το κόμμα του, δήλωσε: «Είναι ένα νούμερο που μας επιτρέπει να δεχθούμε μία προεδρική εντολή για σχηματισμό κυβέρνησης.» Όμως για την κυβέρνηση χρειάζονται 76 έδρες, και η αριστερή συμμαχία του Φίτσο θα εξασφάλιζε τις 71 μόνο. Η εξασφάλιση των υπόλοιπων πέντε εδρών θα ήταν δύσκολη υπόθεση, αφού τα υπόλοιπα κόμματα δήλωσαν εκ των προτέρων ότι δεν θέλουν να συμμαχήσουν με την Κατεύθυνση – ΣΔ. Ο Πρόεδρος Ιβάν Γκασπάροβιτς ανέθεσε στον Φίτσο τον σχηματισμό κυβέρνησης, αλλά εν τω μεταξύ, το δεύτερο κόμμα των εκλογών, η Σλοβακική Δημοκρατική και Χριστιανική Ένωση – Δημοκρατικό Κόμμα κατέληξε σε συμφωνία για συμμαχία με τρία κεντροδεξιά κόμματα, που μαζί θα έφταναν τις 79 έδρες. Στις 8 Ιουλίου 2010 η Ιβέτα Ραντίτσοβα διορίστηκε Πρωθυπουργός, και η Κατεύθυνση – Σοσιαλδημοκρατία πέρασε στην αντιπολίτευση.
Κυβέρνηση (2012-2020)
Την 11η Οκτωβρίου 2011 η κυβέρνηση της Ραντίτσοβα έπεσε, όταν πήρε ψήφο μη εμπιστοσύνης για την επέκταση του Ευρωπαϊκού Ταμείου Χρηματοπιστωτικής Σταθερότητας. Για την απόρριψη του μέτρου, ο Φίτσο δήλωσε: «λέμε "όχι" στη δεξιά κυβέρνηση, αλλά λέμε "ναι" στο ταμείο έκτακτης ανάγκης». Στις πρόωρες βουλευτικές εκλογές που διεξήχθησαν στις 10 Μαρτίου 2012, το Κατεύθυνση – ΣΔ συγκέντρωσε το 44,4% των ψήφων, κέρδισε τις 83 από τις 150 έδρες και έγινε το μεγαλύτερο κόμμα στο Εθνικό Συμβούλιο. Ο Ρόμπερτ Φίτσο διορίστηκε Πρωθυπουργός για μια δεύτερη θητεία, και η δεύτερη κυβέρνησή του ήταν η 8η κυβέρνηση της Σλοβακίας, και η πρώτη μονοκομματική κυβέρνηση στη Σλοβακία από το 1993. To The Economist έγραψε, ότι με αυτήν τη νίκη ο Φίτσο έγινε στη στιγμή «ένας από τους πιο επιτυχημένους κεντροαριστερούς πολιτικούς της Ευρώπης». Στις Σλοβακικές ευρωεκλογές του 2014, η Κατεύθυνση – ΣΔ ήρθε πρώτη, συγκέντρωσε το 24,09% των ψήφων και κέρδισε τις 4 από τις 13 έδρες ευρωβουλευτών.
Στην προεκλογική εκστρατεία του για τις βουλευτικές εκλογές της 5ης Μαρτίου 2016 ο Φίτσο τόνισε τους κινδύνους που αντιπροσωπεύουν οι μετανάστες με σύνθημα «Προστατεύουμε τη Σλοβακία». Όμως, οι απεργίες των δασκάλων και του νοσηλευτικού προσωπικού που είχαν προηγηθεί έδωσαν άλλη διάσταση στην εκστρατεία και έφεραν στο επίκεντρο τα ζητήματα που έχει αφήσει σε εκκρεμότητα η Κατεύθυνση – ΣΔ. Στις εκλογές, το κόμμα ήρθε πρώτο, συγκέντρωσε το 28,3% των ψήφων και κέρδισε τις 49 από τις 150 έδρες του Εθνικού Συμβουλίου. Μετά τις εκλογές, στις 7 Μαρτίου, ο Πρόεδρος Αντρέι Κίσκα κάλεσε όλα τα εκλεγμένα κόμματα, με εξαίρεση τους Κοτλεμπιστές – Λαϊκό Κόμμα Η Σλοβακία Μας, στις διαπραγματεύσεις για το σχηματισμό κυβέρνησης. Στις συνομιλίες προτεραιότητα δόθηκε στον Φίτσο, και λήφθηκε υπόψη ότι όλα τα κόμματα, εκτός από το Είμαστε Οικογένεια, απέκλεισαν κάθε πιθανότητα συνεργασίας με τους Κοτλεμπιστές. Την ίδια μέρα, πραγματοποιήθηκε μία αντιφασιστική διαμαρτυρία στην Μπρατισλάβα για την εκπροσώπηση των Κοτλεμπιστών στο Συμβούλιο. Στις 17 Μαρτίου ο Φίτσο ανακοίνωσε ότι θα σχηματίσει τετραμελή κυβέρνηση συνεργασίας με τα κόμματα: Σλοβακικό Εθνικό Κόμμα, Μοστ-Χιντ και Δίκτυο, που μαζί συγκεντρώνουν 85 έδρες. Η τρίτη κυβέρνηση του Φίτσο ορκίστηκε στις 23 Μαρτίου, και ήταν η 9η κυβέρνηση της Σλοβακίας.
Εν μέσω μίας πολιτικής κρίσης για τη δολοφονία του Γιαν Κούτσιακ, το 2018, ο Ρόμπερτ Φίτσο υπέβαλλε την παραίτησή του από την θέση του Πρωθυπουργού, και αντικαταστάθηκε από τον Πέτερ Πελεγκρίνι.  Διατήρησε όμως τη θέση του στην ηγεσία του κόμματος.
Επιστροφή στην αντιπολίτευση (2020-σήμερα)
Στις βουλευτικές εκλογές του 2020, η Κατεύθυνση – ΣΔ ήρθε δεύτερη, συγκέντρωσε το 18,29% των ψήφων και κέρδισε τις 38 από τις 150 έδρες στο Εθνικό Συμβούλιο. Όλοι οι σύμμαχοι του κόμματος όμως, το Σλοβακικό Εθνικό Κόμμα, το Μοστ-Χιντ και το Σλοβακικό Συντηρητικό Κόμμα, δεν έφτασαν το εκλογικό όριο και έμειναν εκτός του Συμβουλίου. Πρώτο κόμμα έγιναν οι Συνηθισμένο Άνθρωποι. Ο αρχηγός τους, ο Ίγκορ Μάτοβιτς, διορίστηκε Πρωθυπουργός και σχημάτισε κυβέρνηση συνεργασίας με τα κόμματα: Είμαστε Οικογένεια, Ελευθερία και Αλληλεγγύη, και Για τον Λαό. Η Κατεύθυνση – ΣΔ πέρασε στην αντιπολίτευση, μετά από 8 χρόνια στην κυβέρνηση.
Σημειώσεις
<references group="lower-greek"/>
Παραπομπές
Κατηγορία:Σοσιαλιστική Διεθνής Κατηγορία:Σλοβακικά πολιτικά κόμματα
Καστέλ Σαν Τζοβάννι
Το Καστέλ Σαν Τζοβάννι (ιταλικά: Castel San Giovanni) είναι ιταλικός δήμος στην Επαρχία της Πιατσέντσα, στην περιφέρεια της Εμίλια-Ρομάνια.
Παραπομπές
Κατηγορία:Δήμοι της Επαρχίας της Πιατσέντσα
Καστέλλ'Αρκουάτο
Το Καστέλλ'Αρκουάτο (ιταλικά: Castell'Arquato) είναι ιταλικός δήμος στην Επαρχία της Πιατσέντσα, στην περιφέρεια της Εμίλια-Ρομάνια.
Παραπομπές
Κατηγορία:Δήμοι της Επαρχίας της Πιατσέντσα
Rampage
Το Rampage είναι arcade βιντεοπαιχνίδι της Bally Midway, που κυκλοφόρησε το 1986, και ανήκει στην Warner Bros.. Στο παιχνίδι, ο παίκτης λαμβάνει το ρόλο τεράστιων τεράτων που προσπαθούν να επιζήσουν από τις στρατιωτικές δυνάμεις που τους επιτίθενται. Κάθε επίπεδο ολοκληρώνεται όταν η εκάστοτε πόλη έχει καταστραφεί ολοσχερώς.
Τρόπος παιχνιδιού
Μέχρι τρεις παίκτες μπορούν να χειριστούν τους χαρακτήρες του παιχνιδιού.
Το Rampage εξελίσσεται σε πόλεις της βόρειας Αμερικής, στη χρονική διάρκεια 128 ημερών. Ξεκινά στην Peoria του Illinois και τελειώνει στο Plano της ίδιας πολιτείας. Στο τελευταίο, ο παίκτης λαμβάνει το "mega vitamin bonus", το οποίο θεραπεύει όλα τα τέρατα και προσφέρει ένα μεγάλο ποσό πόντων. Έπειτα, ο κύκλος των πόλεων επαναλαμβάνεται για πέντε φορές, και μετά από 768 ημέρες, το παιχνίδι επανεκκινείται, ξεκινώντας πάλι από τη μέρα 1.
Σε μερικά από τα ports του παιχνιδιού, το πρώτο επίπεδο ξεκινά στο Σαν Χοσέ της Καλιφόρνιας και τελειώνει στο Λος Άντζελες, μετά από ένα ταξίδι στη βόρεια Αμερική.
Sequels
Σχεδόν μία δεκαετία από την κυκλοφορία του παιχνιδιού, κυκλοφόρησε ένα remake με τον τίτλο Rampage World Tour, το οποίο ακολούθησε παιχνίδια αποκλειστικά για κονσόλες συμπεριλαμβανομένων των Rampage 2: Universal Tour, Rampage Through Time, και Rampage Puzzle Attack. Το πιο πρόσφατο παιχνίδι της σειράς είναι το Rampage: Total Destruction.
Ταινία
Στις 18 Νοεμβρίου του 2011 ανακοινώθηκε ότι μία ταινία βασισμένη στο παιχνίδι βρίσκεται υπό ανάπτυξη με αβεβαιότητα από τη New Line Cinema, με σκηνοθέτη τον Τζον Ρίκαρντ. Στις 22 Ιουνίου του 2015, ανακοινώθηκε ότι θα σχετίζονται με το εγχείρημα ο ηθοποιός Ντουέιν Τζόνσον και ο παραγωγός Μπο Φλυν. Στις 22 Ιουλίου του 2015 ανακοινώθηκε ότι ο Μπραντ Πέιτον, σκηνοθέτης της San Andreas, θα σκηνοθετήσει την ταινία. Στις 20 Ιουλίου του 2016, αναφέρθηκε ότι η παραγωγή της ταινίας θα ξεκινήσει το Μάρτιο του 2017.
Εξωτερικοί σύνδεσμοι
Κατηγορία:Arcade παιχνίδια Κατηγορία:Rampage Κατηγορία:Βιντεοπαιχνίδια του 1986 Κατηγορία:Βιντεοπαιχνίδια Amiga Κατηγορία:Βιντεοπαιχνίδια Amstrad CPC Κατηγορία:Βιντεοπαιχνίδια του Atari 2600 Κατηγορία:Βιντεοπαιχνίδια του Atari 7800 Κατηγορία:Βιντεοπαιχνίδια του Atari Lynx Κατηγορία:Βιντεοπαιχνίδια Atari ST Κατηγορία:Βιντεοπαιχνίδια ZX Spectrum Κατηγορία:Βιντεοπαιχνίδια της Data East Κατηγορία:Βιντεοπαιχνίδια της Midway Κατηγορία:Βιντεοπαιχνίδια του Master System Κατηγορία:Βιντεοπαιχνίδια επιστημονικής φαντασίας Κατηγορία:Βιντεοπαιχνίδια του Game Boy Advance Κατηγορία:Βιντεοπαιχνίδια του Commodore 64 Κατηγορία:Βιντεοπαιχνίδια του NES
Μαργαρίτα της Σουηδίας, βασίλισσα της Νορβηγίας
Η Μαργαρίτα Έρικσντοτερ, Νορβηγικά: Margrete Eriksdotter, (π. 1155 – 1209) ήταν πριγκίπισσα της Σουηδίας και έγινε βασίλισσα της Νορβηγίας ως σύζυγος του βασιλιά Σβέρ της Νορβηγίας.
Βιογραφία
Η Μαργαρίτα ήταν κόρη του βασιλιά Ερίκου Θ' της Σουηδίας και της Δανής βασίλισσας Χριστίνας. Αυτή το 1189 παντρεύτηκε τον βασιλιά Σβερ της Νορβηγίας. Αναφέρεται μόνο σποραδικά στην ιστορία κατά τη διάρκεια της θητείας της ως βασίλισσας. πρωτίστως σε σχέση με μια προσπάθεια του Νίκολας Άρνεσον να γίνει επίσκοπος του Στάβανγκερ. Στις σάγκας, η βασίλισσα Μαργαρίτα απεικονίζεται ως ύποπτη και δύστροπη
Έμεινε χήρα το 1202, επέστρεψε στη γενέτειρά της Σουηδία και αποσύρθηκε στα κτήματά της στο Δυτικό Γκότλαντ και στο Βέρμλαντ. Αναχωρώντας από τη Νορβηγία, έπρεπε να αφήσει εκεί την κόρη της Χριστίνα Σβέρεσντοτερ παρά τη θέλησή της. Πέρασε δύο χρόνια στη Σουηδία και επέστρεψε στη Νορβηγία το 1204.
Την 1η Ιανουαρίου 1204, δύο ημέρες αφότου είχε επιστρέψει στη Νορβηγία, ο γιος του συζύγου της από τον 1ο του γάμο, ο βασιλιάς Χάακον Γ΄ της Νορβηγίας, απεβίωσε με εμφανή συμπτώματα δηλητηρίασης. Η Μαργαρίτα έγινε ύποπτη για το έγκλημα και ένας από τους υπηρέτες της προσπάθησε να αποδείξει την αθωότητά της σε μια δοκιμασία, που απέτυχε. Ο υπηρέτης πνίγηκε και η Μαργαρίτα έφυγε πίσω στη Σουηδία.
Η Μαργαρίτα επέστρεψε στη Νορβηγία το 1209 για τον γάμο της κόρης της. Η κόρη της παντρεύτηκε τον αντιβασιλιά Φίλιπ Σίμονσον, τον υποψήφιο της παράταξης του Μπάγκλερ για τον θρόνο της Νορβηγίας. Η Μαργαρίτα πήρε μέρος στον γάμο. Αμέσως μετά το γάμο αρρώστησε και απεβίωσε λίγες εβδομάδες αργότερα.
Στη λαϊκή κουλτούρα
Η Λία Μπόυζεν υποδύεται μια μυθιστορηματική Mαργαρίτα στην ταινία του 2016 Ο Τελευταίος Βασιλιάς. Η Μαργαρίτα απεικονίζεται να έχει σχέση με έναν φανταστικό αριστοκράτη Μπάγκλερ και δηλητηριάζει τον Χάακον Γ΄ σε μια συνωμοσία, για να γίνει ξανά βασίλισσα.
Άλλες πηγές
Κατηγορία:Οίκος του Έρικ Κατηγορία:Οίκος του Χορφάγκρε Κατηγορία:Οίκος του Σβερ Κατηγορία:Σουηδέζες πριγκίπισσες
Καστελβέτρο Πιατσεντίνο
Το Καστελβέτρο Πιατσεντίνο (ιταλικά: Castelvetro Piacentino) είναι ιταλικός δήμος στην Επαρχία της Πιατσέντσα, στην περιφέρεια της Εμίλια-Ρομάνια.
Παραπομπές
Κατηγορία:Δήμοι της Επαρχίας της Πιατσέντσα
Φοίνικας Αγίας Μαρίνας Χρυσοχούς
Ο Φοίνικας Αγίας Μαρίνας Χρυσοχούς είναι κυπριακή αθλητικός σύλλογος με έδρα την Αγία Μαρίνα Χρυσοχούς της επαρχίας Πάφου. Ιδρύθηκε το 1973. Χρώματα της ομάδας είναι το πράσινο και το άσπρο. Διατηρεί τμήμα ποδοσφαίρου. Έδρα της ομάδας είναι το Κοινοτικό Στάδιο Ευριπίδης Αγίας Μαρίνας Χρυσοχούς.
Ίδρυση
Ο Φοίνικας ιδρύθηκε το 1973. Σκοπός την ίδρυσης του σωματείου ήταν η απασχόληση της νεολαίας της κοινότητας της Αγίας Μαρίνας Χρυσοχούς και της ευρύτερης περιοχής με τον αθλητισμό και ειδικά με το ποδόσφαιρο ώστε να παραμένει μακριά από οποιεσδήποτε εξαρτήσεις.
Ιστορία
Μέχρι το 2010 αγωνιζόταν στις διοργανώσεις της Ποδοσφαιρικής Ομοσπονδίας Αγροτικών Σωματείων Πάφου (ΠΟΑΣΠ). Το 2010 κέρδισε την ένταξη του στην Κυπριακή Ομοσπονδία Ποδοσφαίρου (ΚΟΠ) και στο πρωτάθλημα Δ΄ κατηγορίας μέσω του πρωταθλήματος ένταξης 2010.
Την πρώτη περίοδο η ομάδα τερμάτισε στην 11η θέση και παρέμεινε στην κατηγορία. Την επόμενη περίοδο τερμάτισε στην έβδομη θέση. Την περίοδο 2012-13 κατέκτησε τη δεύτερη θέση και προβιβάστηκε στη Γ΄ κατηγορία. Στο πρωτάθλημα Γ΄ κατηγορίας 2013-14 τερμάτισε στην έβδομη θέση. Την περίοδο 2014-15 τερμάτισε στην τελευταία θέση του πρωταθλήματος και υποβιβάστηκε στη νεοϊδρυθείσα Επίλεκτη κατηγορία ΣΤΟΚ 2015-16.
Την περίοδο 2016-17 τερμάτισε στην 3η θέση του πρωταθλήματος και προβιβάστηκε στη Γ΄ κατηγορία. Την περίοδο 2017-18 τερμάτισε στην 15η θέση του πρωταθλήματος Γ΄ κατηγορίας και υποβιβάστηκε στην Επίλεκτη Κατηγορία.
Συμμετοχές ανά κατηγορία
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως και την περίοδο 2019-20 καθώς και στις διοργανώσεις κυπέλλου έως και την περίοδο 2018-19.
Εξωτερικοί σύνδεσμοι
Κατηγορία:Αθλητικοί σύλλογοι Επαρχίας Πάφου Κατηγορία:Ιδρύσεις ποδοσφαιρικών ομάδων το 1973 Κατηγορία:Ποδοσφαιρικές ομάδες Κύπρου (ανδρών) Κατηγορία:Αγία Μαρίνα Χρυσοχούς
Νικολάι Λουγκάνσκι
Ο Νικολάι Λβόβιτς Λουγκάνσκι (Никола́й Льво́вич Луга́нский· γενν. 26 Απριλίου 1972, Μόσχα) είναι Ρώσος πιανίστας και μουσικός παιδαγωγός.
Νεαρή ηλικία και εκπαίδευση
Ο Νικολάι Λουγκάνσκι γεννήθηκε στις 26 Απριλίου του 1972 στη Μόσχα της Ρωσίας σε οικογένεια επιστημόνων. Ο πατέρας του, Λεβ Μπορίσοβιτς, ήταν φυσικός και η μητέρα του, Άνα Νικολάγιεβνα, ήταν χημικός. Σε ηλικία πέντε ετών, προτού μάθει να διαβάζει παρτιτούρες, έπαιξε μία σονάτα για πιάνο του Μπετόβεν, την οποία απομνημόνευσε εξ ολοκλήρου ακούγοντάς την. Σπούδασε πιάνο στην Κεντρική Μουσική Σχολή της Μόσχας και στο Ωδείο της Μόσχας. Δάσκαλοί του ήταν η Τατιάνα Κέστνερ, η Τατιάνα Νικολάιεβα και ο Σεργκέι Ντορένσκι.
Καριέρα
αριστερά|μικρογραφία|230x230εσ|Ο Λουγκάνσκι κατά τη διάρκεια συναυλίας το 2019. Κατά τη διάρκεια της δεκαετίας του 1980 και στις αρχές της δεκαετίας του 1990, ο Λουγκάνσκι έλαβε βραβεία σε πολλούς διαγωνισμούς πιάνου, με σημαντικότερο το Ασημένιο Μετάλλιο στον Διεθνή Διαγωνισμό Τσαϊκόφσκι το 1994, όπου δεν δόθηκε το πρώτο βραβείο εκείνη τη χρονιά. Παράλληλα, ξεκίνησε να ηχογραφεί σε συνεργασία με τις δισκογραφικές εταιρείες Melodiya και Vanguard Classics. Η ερμηνεία του στη νικητήρια συναυλία στο 10ο Διαγωνισμό Τσαϊκόφσκι ηχογραφήθηκε και κυκλοφόρησε από την εταιρεία Pioneer Classics. Ακολούθησαν κυκλοφορίες για διάφορες ιαπωνικές εταιρείες. Στη συνέχεια κυκλοφόρησε δίσκους με τις Warner Classics, Erato Records, Pentatone, Onyx Classics, Deutsche Grammophon και Naïve Records. Το 2018 ο Λουγκάνσκι υπέγραψε αποκλειστικό συμβόλαιο με την Harmonia Mundi.
Ο Λουγκάνσκι έχει συμπράξει με τους Βαντίμ Ρέπιν, Αλεξάντρ Κνιάζεφ, Άννα Νετρέμπκο, Τζόσουα Μπελ, Γιούρι Μπασμέτ, Βαντίμ Ρουντένκο, Μίσα Μάισκι και Λεωνίδα Καβάκο, μεταξύ άλλων. Επίσης, έχει συνεργαστεί με αρχιμουσικούς όπως ο Ρικάρντο Σαϊλί, ο Κρίστοφ Έσενμπαχ, ο Βλαντίμιρ Φεντοσίεφ, ο Βαλέρι Γκέργκιεφ, ο Νέεμε Γιάρβι, ο Κουρτ Μαζούρ, ο Μιχαΐλ Πλέτνιεφ, ο Γκενάντι Ροζντέστβενσκι, ο Γιούρι Σίμονοφ, ο Λέοναρντ Σλάτκιν, ο Τουγκάν Σόχιεφ, ο Βλαντίμιρ Σπιβακόφ, ο Γεβγκένι Σβετλάνοφ, ο Γιούρι Τεμιρκάνοφ και ο Έντο ντε Βάαρτ.
Εκτός από την σταδιοδρομία του ως σολίστας, ο Λουγκάνσκι διδάσκει στο Ωδείο της Μόσχας.
Προσωπική ζωή
Ο Λουγκάνσκι ζει μόνιμα στη Μόσχα μαζί με τη σύζυγό του και τα τρία παιδιά του.
Άλλα βραβεία
μικρογραφία|Το Βραβείο Ραχμάνινοφ που παρέλαβε ο Λουγκάνσκι το 2016.
Τσερινιάλε
Το Τσερινιάλε (ιταλικά: Cerignale) είναι ιταλικός δήμος στην Επαρχία της Πιατσέντσα, στην περιφέρεια της Εμίλια-Ρομάνια.
Παραπομπές
Κατηγορία:Δήμοι της Επαρχίας της Πιατσέντσα